钦定古今图书集成/历象汇编/岁功典/第078卷 > 声声慢〈九日赏菊值海棠盛开〉张翥
## 钦定古今图书集成/历象汇编/岁功典/第078卷 > 声声慢〈九日赏菊值海棠盛开〉张翥

西风坠绿。唤起春娇，嫣然困倚修竹。落帽人来，花艳
乍惊郎目。相思尚带旧恨，甚凄凉、未忺妆束。吟鬓底，
俾寒香一朵，并簪黄菊。　却待金盘华屋。园林静、多
情怎禁幽独。蛱蝶应愁，明日落红难触。那堪雁霜渐
重，怕黄昏、欲睡未足。翠袖冷，且莫辞、花下秉烛。